Document ID: 32009R0147

KOMISIJAS REGULA (EK) Nr. 147/2009
(2009. gada 20. februāris),
kas definē galapunkta zonas eksporta kompensācijām, eksporta maksājumiem un dažām eksporta licencēm par labību un rīsiem
(Kodificēta versija)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 2007. gada 22. oktobra Padomes Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 170. pantu saistībā ar tās 4. pantu,
tā kā:
(1)
Komisijas 1992. gada 29. jūlija Regula (EEK) Nr. 2145/92, kas pārdefinē galapunkta zonas eksporta kompensācijām, eksporta maksājumiem un dažām eksporta licencēm par labību un rīsiem (2), ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.
(2)
Ir jānosaka galapunkta zonas, kas jāizmanto, lai noteiktu eksporta kompensācijas un maksājumus par labību un rīsiem.
(3)
Šajā regulā minētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Galapunkta zonas, kuras jāizmanto, lai noteiktu diferencētās eksporta kompensācijas un maksājumus par Regulas (EK) Nr. 1234/2007 I pielikuma I daļas a), b) un c) punktā un II daļas a) un b) punktā minētajiem produktiem, ir norobežotas šīs regulas I pielikumā.
2. pants
Regulu (EEK) Nr. 2145/92 atceļ.
Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 20. februārī

Labels: 3
17